b'\n_START_ARTICLE_\nDiamant (roman)\n_START_SECTION_\nZgodba\n_START_PARAGRAPH_\nMlada angle\xc5\xa1ka plemkinja, Rachel Verinder na svoj 18. rojstni dan podeduje velik diamant, ki ga je iz hindijskega templja v Indiji ukradel njen stric. V svoji oporoki je diamant po svoji smrti zapustil ne\xc4\x8dakinji, ki ji ga je na dan praznovanja njenega18. rojstnega dne izro\xc4\x8dil bratranec, Franklin Blake. Diamant je mlada dedinja cel ve\xc4\x8der nosila na obleki, da so ga videli vsi gostje, poleg njih pa \xc5\xa1e trije skrivnostni indijski \xc5\xbeonglerji, ki so se ta ve\xc4\x8der pojavili na vratih. Diamant je \xc5\xa1e isto no\xc4\x8d izginil, s tem pa se pri\xc4\x8dne obdobje nesre\xc4\x8de, zapletov in sumljivih dogodkov, saj kamen poleg velike denarne vrednosti s sabo nosi tudi veliko prekletstvo. Trije hindujski sve\xc4\x8deniki so se zavezali, da bodo diamant vrnili v tempelj. Knjiga je napisana v obliki pri\xc4\x8devanj razli\xc4\x8dnih oseb, ki so bile povezane z diamantom. Preko teh pri\xc4\x8devanj je opisan na\xc4\x8din kraje in storilca ter skrivnost diamanta in njegova vrnitev.\n_START_SECTION_\nLiterarni pomen\n_START_PARAGRAPH_\nPo mnenju nekaterih kritikov je roman Diamant prvi detektivski roman s prvinami skrivnosti in psiholo\xc5\xa1kega suspenza. T. S. Eliot ga je ocenil kot "prvi, najdalj\xc5\xa1i in najbolj\xc5\xa1i sodobni angle\xc5\xa1ki detektivski roman v \xc5\xbeanru, ki ga je izumil Wilkie Collins in ne Poe," Dorothy L. Sayers pa ga je ocenila kot "verjetno najbolj\xc5\xa1o detektivsko zgodbo vseh \xc4\x8dasov."'